คุณภาพเกินราคา

ปักหมุดร้านนี้มาหลายเดือนหละ ในที่สุดก็ได้มาซักที โดยรวมร้านนี้ยังไม่ใช่ดีที่สุดของร้านอาหารอิตาลีเหมือนที่หลายๆรีวิวบอก แต่ถ้าเทียบความคุ้มค่าแล้วบอกเลย "คุณภาพเกินราคา"

การเดินทาง : มาง่ายเดินจาก BTS มาก็ได้ หรือขับรถมาจอดใต้ตึกของร้านได้เลย

บรรยากาศและบริการ : โดยรวมความหรูหราและบริการยังสู้ร้านในโรงแรม 5 ดาวไม่ได้ ที่หนักสุดเลยมีป้ายห้ามถ่ายรูปห้อยไว้ตรงขวดเครื่องปรุงด้วย แต่จริงๆพนักงานก็ไม่ได้ซีเรียสอะไรหรอก 555

อาหาร : หน้าตาอาหารทำออกมาจัดเรียงเหนตอนแรกดูธรรมดาถึงไม่ค่อยน่ากิน แต่พอตักชิมเข้าไปคำแรก !!! อร่อยมากก บางจานสู้ร้านในโรงแรมได้เลย

ไวน์ : ไวน์ร้านนี้ถูกและดีจิงๆ พอดีวันนี้มาดื่มอยู่คนเดียว คนที่มาด้วยดื่มนิดหน่อยเลย สั่งเปน by glass บอกเลย ไวน์ by glass ร้านนี้คุ้มค่ามากดื่มง่ายและไม่แพง เลยได้ลองหลากหลายตัวเลย

เมนูแนะนำ

- Parma Ham : แฮมร้านนี้สุดยอดจิง หวานมันเค็ม กำลังดีกลมกล่อม ไม่มีรสไหนสุดโต่งเหมือนหลายๆร้าน พนักงานร้านแนะนำทานกับเมล่อน แต่เบื่อเมล่อนแล้วทานในบุฟเฟ่ตลอด เลยสั่งเปนเสริฟกับเห็ดและชีส ไม่ผิดหวังเลยจานนี้ ยิ่งทานคู่กับ ไวน์ขาวหรือ sparkling ฟินสุดๆ

- ซุปทรัฟเฟิล : ซุปทรัฟเฟิลร้านนี้สุดยอดจิงๆ เปน special ของวันนี้ จะเปนซุปออกใสๆไม่มีรสครีสหรือ ชีสเหมือนซุปทั่วๆไป เปรียบเทียบเหมือนซุปใสที่เอาเห็ดหอมไปต้ม จนน้ำมีกลิ่นและรสเห็ดหอม แต่อันนี้เปนกลิ่นและรสทรัฟเฟิล !! หอมอร่อยไม่เลี่ยนเลย ฟาดเรียบจนหยดสุดท้ายจิงๆจานนี้

- main dish : สั่งมา 2 จานเปนเนื้อ อีกจานเปนปลา จะบอกว่าเฉยๆมาก อร่อยแต่ธรรมดาหากินที่ไหนก็ได้ พอดีไม่ยอมเชื่อรีวิวคนอื่นบอกให้สั่ง pasta หรือ pizza เอาเปนว่าคราวหน้ามาจะเชื่อละคร้าบบบ 555 
   แต่ให้อภัยเพราะ สั่งไวน์แดงมากินด้วยอีกแก้ว โอเคมากๆๆเลย สนใจแต่ไวน์ ไม่สนใจเนื้ออีกต่อไป 555

*** ของหวานร้านนี้แนะนำเลย : เปนไวน์หวานถ้าใครชอบทาน ขายเปน by glass ด้วยปกติจะมีไม่กี่ร้านที่ขาย dessest wine by glass ทานกับไอศครีมที่ไม่ใช่ เชอเบทอร่อยมาก ผมแนะนำเลยเปนรสพิทาจิโอ happy มากเปนจานตบท้าย
(จิงๆมีชีสทานหลังอาหารด้วยแต่ อิ่มแล้วทานไม่ไหวเดี๋ยวคราวหน้าจะมาลอง)

สรุป : ใครชอบทานไวน์อิตาลีแนะนำร้านนี้เลยให้เต็ม 10 แถมไม่แพงด้วย ส่วนอาหารก็มีทั้งอร่อยเหาะ และธรรมดา แต่ไม่มีจานไหนแย่ที่สำคัญ ราคาสมเหตุ สมผล แต่เรื่องบรรยากาศก็ลดลงตามราคายังไม่ค่อยโอนะ :)